Muzikos žanras

Muzikos žanras (dar vadinamas muzikos stiliumi) – tipas ar kategorija, kuriai pagal tam tikrus kriterijus priskiriamas muzikos kūrinys. Žanrai gali būti tiek ir itin plačios muzikos kategorijos, kaip kad populiarioji muzika, vokalinė muzika, religinė muzika, liaudiška muzika, sekuliari muzika ir t. t., tiek ir smulkesnis skaidymas į roką, hiphopą, bliuzą, džiazą ir t. t. Pastarieji gali būti skaidomi į subžanrus, kaip kad roko atveju į sunkųjį roką ar pankroką ir pan. Žanrai naudojami kataloguojant muzikos įrašus bibliotekose, aprašant muziką leidiniuose, pateikiant įrašus muzikos parduotuvėse, muzikos gerbėjams išreiškiant savo tapatybę ir pan.

 Apibrėžimas 
Paprastai sutariama, kad muzikos skirstymas į žanrus yra sudėtingas procesas, kuriam poveikį daro kultūrinė aplinka, istorinis kontekstas, muzikos industrija ir pan., todėl neįmanoma pateikti tikslaus kiekvieno muzikos žanro apibrėžimo ar tiksliai įvardyti kiekvieno muzikos kūrinio žanro.Shuker, R. (2012). Understanding Popular Music Culture. Taylor & Francis, p. 95.Ehmann, J. (2019). Radiohead and the Journey Beyond Genre. Taylor & Francis, Chapter 1 Nepaisant to, išskiriami keli bruožai, į kuriuos dažniausiai atsižvelgiama darant atskirtį tarp žanrų bei subžanrų:Shuker, R. (2012). Understanding Popular Music Culture. Taylor & Francis, p. 97.

 Muzikos stilistiniai elementai, kurie seka tam tikras kompozicijos, instrumentų naudojimo bei atlikimo taisykles, lemiančias išskirtinį skambesį.
 Su muzika nesusiję atributai: dainų tekstų tematika, sceninis įvaizdis, albumų viršelių stilistika, muzikos atlikėjų kilmė ir pan.
 Ryšys su klausytojais, gerbėjų bendruomene, tam tikra visuomenėje susiformavusia subkultūra.
 Padėtis muzikos industrijoje ar kitokioje institucinėje santvarkoje.

 Žanrų ir subžanrų pavyzdžiai 

 Klasikinė muzika
 Viduramžių muzika
 Renesanso muzika
 Baroko muzika
 Romantizmo muzika

 Rokas
 Sunkusis rokas
 Gotikinis rokas
 Pankrokas
 Lengvasis rokas
 Progresyvusis rokas

 Džiazas
 Jazz-funk
 Laisvasis džiazas
 Regtaimas
 Svingas

 Popmuzika
 Poprokas
 Baroque pop
 K-pop
 J-pop

 Šaltiniai